Sako

Produksjon etter oppstarten og fremover

Den første sivile riflen som hadde navnet Sako var L42 (Luodikko rifle modell 1942) kamret for 7 x 33 mm Sako-patronen, ble prototypet i 1942, og kommersiell produksjon startet etter andre verdenskrig. Sako utviklet 7x33-patronen fra 9x19 pistolpatronen, ved å lage en lengre hylse og minske hylsehalsen ned til 7 mm kaliber (7,21mm kulediameter). Denne patronen ble utviklet for, og var godt egnet til, jakt på storfugl og orrfugl, en populær jaktøvelse i Finland, Sverige og Norge. L46 ble senere betegnet L461 "Vixen". L461 har vært svært populær i Finland og Sverige, spesielt kamret for .222 Remington-patronen og har en nærmest mytisk kultstatus blant tilhengerne.
I 1957 lanserte Sako en lengre kasse, L57, senere omdøpt til L579 "Forester". Dette er en "medium-kasse" beregnet for .308 Winchester og lignende patroner.
I 1961 introduserte Sako L61R "Finnbear" for lange patroner slik som .30-06, 6.5x55 og lignende.
For en kort stund produserte Sako en bøylerifle, Sako Finnwolf, i .243 Win og .308 Win
Sako har også produsert en rekke salongrifler, blant dem er P72 Finnscout, M78, Finnfire og Quad. M78 ble også kamret for .22 Hornet og .22 WMR i tillegg til .22 LR.
I løpet av 1980-tallet (1987), begynte Sako å bruke AI/AII/AV betegnelser (tidligere brukt for modeller importert til USA) for de tre kasselengdene i Europa. De komplette riflene ble fortsatt benevnt ved L461/L579/L61. Bolten fikk en liten kosmetisk makeover, med tennstiften dekket av et konisk skall. Dette visuelle designet ble også brukt på senere modeller (M4/5/691, M75, M85).
Fra 1987 til 1992 ble en versjon av den korte (Vixen) kassen kamret for .22 PPC og 6mm PPC-kalibrene, når Sako introduserte disse tidligere villkatt-patronene som kommersielle kaliber, betegnet som ".22 PPC USA" og "6mm PPC USA" for å unngå forveksling med den spesialiserte benkeskytingskaliberne som krevde et kammer med trangere hals. Disse kassene har de samme ytre dimensjoner, og har samme støtbunndiameter som 222 Remington, 222 Rem. Magnum og 223 Rem.-kassene. Bare støtbunnen ble utvidet for å passe PPC-hylsa.
I 1992 ble den første av de "nyere" Sakoene, 591, introdusert som en erstatning for L579. Kort tid etter ble 491 og 691 lansert. Disse riflene (491/591/691) er ikke så høyt ansett som L461/L579/L61R og i henhold til noen våpenkjennere, er kvaliteten på utførelsen litt dårligere på 491/591/691. De inneholdt en egen rekylklakk, også funnet på 75, og en Tikka-avtrekkermekanisme. Imidlertid ble disse riflene tilgjengelig i links(for venstre hendte) både som en medium kasse (591) og lang kasse (691)
I 1997 lanserte Sako M75, oppkalt etter Sako's 75-årsjubileum. 75 var eksternt lik tidligere Sako-modeller, men konstruksjonen var radikalt annerledes med tre symmetriske låseklakker, manuell utkaster og et avtakbart magasin. Før 75 hadde Sakos jaktvåpen (unntatt L46) ikke avtakbare magasin, men et magasinhengsel med utløserlåsen plassert foran på avtrekkerbøylen.
Sakos nyeste (og nåværende) modell, M85, ble innført i 2006. Importør av Sako til Norge er i dag Schou Våpen.

Nåværende produksjon

Sako produserer jaktvarianter av riflen Sako 85 i kalibre fra 22-250 Rem til .416 Rem Mag .
Også i produksjonen er Sako Quad, en salongrifle med utskiftbare piper i fire kaliber: .17HM2, .17HMR, .22 Long Rifle og .22 WMR.
Sako TRG-serien er den nyeste, disse er presisjonsgeværer for lange hold. Per 2015 produseres TRG-22, TRG-42, og TRG M10, tilgjengelige i forskjellige kalibre.

Sako A7

Introdusert i slutten av 2008, er den nye A7 Sakos svar på jegernes behov for en jaktrifle i midtre prisklasse, som pent fyller gapet mellom deres kvalitets utvalg av Sako-jaktvåpen, og deres mer prisgunstige Tikka T3-rifler. A7 er i hovedsak en blanding av ulike funksjoner mellom Sako 85 og Tikka T3, og i sitt innledende år var den kun tilgjengelig med en syntetisk stokk og enten med blånert eller rustfritt stål. Sako A7 er per 2010 ikke tilgjengelig på det norske markedet og det er heller ikke varslet om noe lanseringstidspunkt.